PRIMĂRIA MUNICIPIULUI SATU MARE

SERVICIUL MANAGEMENTUL PROIECTELOR

DIRECȚIA ECONOMICĂ

Nr. 50520/21.08.2025

În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Managementul Proiectelor și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privindaprobarea **Devizului general** actualizat în faza PTaferent proiectului**”CENTRU MULTIFUNCȚIONAL DE SERVICII PUBLICE”,** str. Porumbeilor nr.1, municipiul Satu Mare, jud. Satu Mare

Realizarea obiectivului de investiții **”CENTRU MULTIFUNCȚIONAL DE SERVICII PUBLICE”** se finanțează din fonduri nerambursabile în cadrul proiectului ”**Strengthening intercultural relations through the development of cultural institutions in Satu Mare County and Szabolcs-Szatmár-Bereg County”,** finanțat prin Programul Interreg VI-A România-Ungaria, P2-Cooperare pentru o zonă transfrontalieră mai socială și mai coezivă între România și Ungaria.

Clădirea se află într-o stare avansată de degradare, ceea ce oferă o imagine extrem de dezolantă ce justifică necesitatea reabilitării și conservării acesteia, iar realizarea obiectivului de investiții propus, reincluderea ei în circuitul urban oferă posibilitate de implementare a unor programe de integrare a comunității marginalizate, de dezvoltare pe plan personal și în grup, de descoperire a vocațiilor personale.

În cadrul proiectului se propune repararea, reabilitarea, refuncționalizarea, reabilitarea termoenergetică și extinderea pe verticală a construcției existente, amplasată pe str. Porumbeilor nr.1 din municipiul Satu Mare, prin aplicarea soluțiilor moderne, astfel încât clădirea să răspundă celor mai noi cerințe calitative, funcționale și de eficiență energetică, în vederea folosirii acesteia ca centru multifuncțional.

Prin HCL nr. 406/19.12.2024 a fost aprobată documentația tehnică în faza DALI, urmând elaborarea proiectului tehnic.

În urma finalizării proiectului tehnic, s-a actualizat Devizul general pentru obiectivul de investiție **”CENTRU MULTIFUNCȚIONAL DE SERVICII PUBLICE”**.

Astfel, se modifică valorile din devizul general pentru obiectivul de investiție **”CENTRU MULTIFUNCȚIONAL DE SERVICII PUBLICE”** în felul următor:

PROIECT nr. 81/2024 Faza P.T.+D.E.

PROIECTANT: S.C. SMART COMPASS S.R.L. Satu Mare

Indicatori tehnico-economici aprobați inițial (faza DALI):

Valoarea totală a investiției: 9.407.383,44 lei cu TVA, din care

Construcții-montaj: 6.262.593,73 lei cu TVA

Durata de realizare a investiției: 21 luni

* 3 luni pentru realizarea și aprobarea proiectului tehnic
* 18 luni execuție lucrări

Indicatori tehnico-economici conform noului Deviz General (faza PT):

Valoarea totală a investiției: 8.734.769,54 lei (fără TVA), din care

Construcții-montaj: 5.077.950,33 lei (fără TVA)

Durata de realizare a investiției: 12 luni

* 12 luni execuție lucrări

Ținând cont de cele prezentate mai sus, proiectul de hotărâre privind aprobarea devizului general actualizat în faza PT aferent obiectivului de investiții  **”CENTRU MULTIFUNCȚIONAL DE SERVICII PUBLICE”**,se înaintează Consiliului Local al Municipiului Satu Mare cu propunere de aprobare.

Director executiv Șef serviciu

ec. Ursu Lucia dr. Sveda Andrea